Source: https://www.riigiteataja.ee/akt/122122018002
Timestamp: 2020-05-26 17:37:56+00:00
Document Index: 5659763

Matched Legal Cases: ['§ 12', '§ 32', '§ 45', '§ 32', '§ 45', '§ 35', '§ 36']

Abipolitseiniku seaduse muutmise seadus – Riigi Teataja
RT I, 22.12.2018, 2
14.12.2018 otsus nr 356
1) paragrahvi 3 lõiked 1 ja 2 muudetakse ning sõnastatakse järgmiselt:
„(1) Abipolitseiniku pädevuses on politsei abistamine avalikku korda ähvardava ohu ennetamisel, väljaselgitamisel ja tõrjumisel ning avaliku korra rikkumise kõrvaldamisel.
(2) Abipolitseinik võib politsei ülesandel teostada iseseisvalt liiklusjärelevalvet ja järelevalvet avalikus kohas käitumise nõuete üle ning politsei ülesandel täita iseseisvalt ülesannet avalikku korda ähvardava vahetu kõrgendatud ohu tõrjumiseks.”;
2) paragrahvi 6 lõiget 1 täiendatakse pärast sõna „tulirelva” sõnadega „ja elektrišokirelva”;
3) paragrahvi 6 lõige 11 muudetakse ja sõnastatakse järgmiselt:
„(11) Abipolitseinikuks astuda soovija ei pea läbima tervisekontrolli, kui tal on nii kehtiv mootorsõiduki juhtimisõigus kui ka kehtiv relvaluba või käesoleva paragrahvi lõikes 1 sätestatuga samaväärseks loetud tervisekontrolli läbimisel saadud kehtiv tervisetõend.”;
4) paragrahvi 6 täiendatakse lõikega 14 järgmises sõnastuses:
„(14) Abipolitseinik ei pea läbima perioodilist tervisekontrolli, kui tal on nii kehtiv mootorsõiduki juhtimisõigus kui ka kehtiv relvaluba või käesoleva paragrahvi lõikes 1 sätestatuga samaväärseks loetud tervisekontrolli läbimisel saadud kehtiv tervisetõend.”;
5) paragrahvi 6 lõiget 4 täiendatakse pärast sõna „tulirelva” sõnadega „ja elektrišokirelva”;
6) paragrahvi 7 lõike 1 punkt 6 muudetakse ja sõnastatakse järgmiselt:
„6) foto mõõtmetega 4×5 cm või annab nõusoleku kasutada tema isikut tõendavate dokumentide andmekogus olevat fotot;”;
7) paragrahvi 8 täiendatakse lõikega 52 järgmises sõnastuses:
„(52) Abipolitseinik, kellel on abipolitseiniku ülesande täitmisel vajalik kanda elektrišokirelva, peab lisaks esmaõppele läbima elektrišokirelva õppe. Elektrišokirelva õpe kestab vähemalt 16 tundi ning lõpeb arvestusega. Arvestusel tuleb sooritada relva ja relva kasutamist reguleerivate õigusaktide tundmise eksam ning relva käsitsemise katse.”;
„§ 12. Abipolitseinikule tulirelva ja elektrišokirelva kandmise õiguse andmine, peatamine ja kehtetuks tunnistamine
2) on tuvastatud abipolitseiniku põhjendamatu elektrišokirelva või tulirelva kasutamine või käitlemise nõuete oluline rikkumine.”;
9) paragrahvi 16 lõiked 1 ja 2 muudetakse ning sõnastatakse järgmiselt:
„(1) Abipolitseinik võib rakendada korrakaitseseaduse §-des 28 ja 30, § 32 lõigetes 1–3, §-des 34, 38, 41, 42 ja 44, § 45 lõikes 1 ning §-des 46–52 sätestatud meetmeid, kui ta on kaasatud meedet kohaldama politseiametniku korraldusel.
(2) Abipolitseinik võib rakendada korrakaitseseaduse §-des 28 ja 30, § 32 lõigetes 1–3, §-s 38, § 45 lõikes 1 ning §-des 46–49 ja 52 sätestatud meetmeid, kui ta teostab politsei ülesandel iseseisvalt järelevalvet avalikus kohas käitumise nõuete üle või täidab ülesannet avalikku korda ähvardava vahetu kõrgendatud ohu tõrjumiseks.”;
10) paragrahvi 161 täiendatakse lõigetega 11 ja 12 järgmises sõnastuses:
„(11) Abipolitseinik võib korrakaitseseaduse §-s 41 sätestatud meedet kohaldades indikaatorvahendi abil tuvastada narkootilise, psühhotroopse või muu joovastava aine esinemist isiku organismis. Abipolitseinik peab andma isiku viivitamata üle politseile:
(12) Abipolitseinik võib korrakaitseseaduse §-s 44 sätestatud meedet kohaldades keelata isiku viibimise teatud kohas, kohustada teda sellest kohast lahkuma või kohale teatud kaugusele lähenemisest hoiduma.”;
11) paragrahvi 32 lõige 2 muudetakse ja sõnastatakse järgmiselt:
„(2) Abipolitseinikule lubatud relvad on Politsei- ja Piirivalveameti poolt väljastatud gaasirelv, külmrelv, elektrišokirelv ja tulirelv.”;
„(41) Politsei- ja Piirivalveameti peadirektori või tema volitatud ametniku eelneval loal ja vastava tulirelva alaliigi erikoolituse läbimisel on abipolitseinikule lubatud lisaks käesoleva paragrahvi lõike 3 punktis 3 sätestatud tulirelva alaliikidele muud politsei tulirelva alaliigid, kui esineb vahetu kõrgendatud ohu tõrjumise erakorraline vajadus ja abistatav politseiametnik on vahetult andnud vastava tulirelva kasutamiseks korralduse.”;
13) paragrahvi 34 punkt 2 muudetakse ja sõnastatakse järgmiselt:
„2) tõkestada vahetult eelseisva või juba asetleidva vägivaldse kuriteo toimepanemist.”;
14) paragrahv 35 muudetakse ja sõnastatakse järgmiselt:
„§ 35. Tulirelva ja elektrišokirelva kasutamine
(2) Abipolitseinik võib kasutada tulirelva või elektrišokirelva looma suhtes ainult looma ründevõimetuks muutmiseks juhul, kui seda eesmärki ei ole võimalik saavutada muu sunnivahendiga.”;
15) paragrahv 36 muudetakse ja sõnastatakse järgmiselt:
„§ 36. Tulirelva ja elektrišokirelva kasutamisest teavitamine
Abipolitseinik on kohustatud viivitamata teavitama politsei juhtimiskeskust tulirelva või elektrišokirelva kasutamisest abipolitseiniku ülesande täitmisel.”;
16) paragrahvi 37 lõige 1 muudetakse ja sõnastatakse järgmiselt:
„(1) Abipolitseinikule antakse abipolitseiniku tunnistus ja eritunnused. Abipolitseiniku eritunnused ning tunnistuse ja eritunnuste kirjelduse kehtestab valdkonna eest vastutav minister määrusega.”;
17) paragrahvi 37 lõike 4 punkt 1 muudetakse ja sõnastatakse järgmiselt:
„1) kannab abipolitseiniku ülesande täitmisel tulirelva või elektrišokirelva või”;
18) paragrahvi 37 täiendatakse lõikega 41 järgmises sõnastuses:
„(41) Politsei- ja Piirivalveameti peadirektori või tema volitatud ametniku loal võib erandjuhtudel, kui see tuleneb ülesande iseloomust, loobuda käesoleva paragrahvi lõike 4 punktis 1 sätestatud politseiametniku vormiriietuse kandmisest abipolitseiniku ülesande täitmisel.”;
19) paragrahvi 40 täiendatakse lõikega 11 järgmises sõnastuses:
„(11) Politsei- ja Piirivalveametil on õigus lähetada abipolitseinikku välisriiki ning maksta abipolitseinikule lähetusega seotud sõidu- ja majutuskulude hüvitist ning päevaraha.”.
Käesolev seadus jõustub 2019. aasta 1. augustil.